kardosdrur/scandi-wiki huggingface dataset:
The Artemis Fowl Files

The Artemis Fowl Files er en ekstra bonusbog af den irske fantasyforfatter Eoin Colfer til bestsellerserien Artemis Fowl. The Artemis Fowl Files indeholder to sidehistorier, om hhv. hvordan Holly Short blev en del af NIS (Nedre Imperiums Sikkerhedspoliti) og én om Smulder Muldwerfer der samarbejder med Artemis Fowl for at stjæle en tiara (Den Syvende Dværg), som foregår mellem den første bog og Det Arktiske Intermezzo.

Bogen indeholder hemmeligheden til det gnomiske sprog i form af et gnomisk alfabet, (feernes og folkets sprog i historien) som egentlig ikke engang er et "sprog" i sig selv, men bare en kodet version af engelsk. Udover at vise, hvordan man læser og forstår gnomisk, indeholder bogen også et krydsogtværs-spil, et diagram og guide til nogle af Foalys opfindelser. Bogen indeholder en hemmelig besked som kan afkodes med alfabetet, og dette alfabet kan bruges til at oversætte og afkode alle de beskeder, sætninger og ord på gnomisk, der findes på bunden af bøgernes sider, og inde i dem.

Referencer 

Artemis Fowl-bøger
Litteratur i 2004
Poets' Corner

Poets' Corner i Westminster Abbey i London, er et begravelse- og mindested  for mange kendte personer.

Begravede
 Robert Adam
 Robert Browning
 William Camden
 Thomas Campbell
 William Chambers
 Geoffrey Chaucer
 William Congreve
 Abraham Cowley
 William Davenant 
 John Denham
 Charles Dickens
 John Dryden
 Adam Fox
 David Garrick
 John Gay
 George Frideric Handel
 Thomas Hardy
 Dr Samuel Johnson
 Ben Jonson
 Rudyard Kipling
 Thomas Macaulay
 John Masefield
 Anne Oldfield
 Laurence Olivier, Baron Olivier
 Thomas Parr
 Matthew Prior
 Charles de Saint-Évremond
 Richard Brinsley Sheridan
 Edmund Spenser
 Mary Eleanor Bowes, Countess of Strathmore and Kinghorne
 Alfred Tennyson, 1st Baron Tennyson

Mindesmærker
 Dame Peggy Ashcroft
 Jane Austen
 Richard Aldington
 Sir John Betjeman
 Laurence Binyon
 William Blake
 Edmund Blunden
 Charlotte Brontë
 Anne Brontë
 Emily Brontë
 Rupert Brooke
 Fanny Burney
 Robert Burns
 Samuel Butler
 Lord Byron
 Lewis Carroll (Charles Lutwidge Dodgson)
 John Clare
 Samuel Taylor Coleridge
 Sir Noël Coward
 George Eliot (Mary Ann Evans)
 T. S. Eliot
 Wilfrid Gibson
 Oliver Goldsmith
 Adam Lindsay Gordon
 Robert Graves
 Thomas Gray
 Julian Grenfell
 Ivor Gurney
 Robert Herrick
 Gerard Manley Hopkins
 A. E. Housman
 Henry James
 David Jones
 John Keats
 Edward Lear
 Jenny Lind
 Henry Wadsworth Longfellow
 Christopher Marlowe
 John Milton
 Robert Nichols
 Wilfred Owen
 Herbert Read
 Isaac Rosenberg
 John Ruskin
 Siegfried Sassoon
 Sir Walter Scott
 William Shakespeare
 Percy Bysshe Shelley
 Charles Sorley
 William Makepeace Thackeray
 Dylan Thomas
 Edward Thomas
 Anthony Trollope
 Oscar Wilde
 William Wordsworth

Londons historie
City of Westminster
Seværdigheder i London
Backspace-tast

Backspace er en knap på et computertastatur og kan slette tekst i et tekstbehandlingsprogram. I internetvinduer kan den også gå tilbage til forrige besøgte side, hvis det er muligt.

Eksterne henvisninger 

Computertastaturer
Snarup-Tumby

Snarup-Tumby (dansk) eller Schnarup-Thumby (tysk) er to landsbyer og en kommune beliggende omtrent 17 km nordøst for Slesvig og 17 km vest for Kappel i Angel i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Under kommunen hører ved siden af hovedbyerne Snarup og Tumby også Eslingskov el. Eslingholt (Eslingholz), Hessel (Thumbyhassel), Kathy, Klåholt (Klaholz), Kønholt (Köhnholz), Lilleholm (Lüttholm), Pabtoft, Tingvad (Dingwatt) og Tumbymark (Thumbyfeld). Kommunen samarbejder på administrativt plan med andre kommuner i omegnen i Midtangel kommunefællesskab (Amt Mittleres Angeln). I kirkelig henseende hører Snarup-Tumby under Tumby Sogn. Sognet lå i Strukstrup Herred (Gottorp Amt), da området tilhørte Danmark.

Historie 

Snarup er første gang nævnt 1352. Stednavnet henføres til snabe i betydning kile eller forspring. Snabe betyder i det sønderjyske et lille hjørne af noget og er beslægtet med næb og snabel. Tumby er også første gang nævnt 1352 (Reg. cap.). Stednavnet henføres til mandsnavn Tume, som står i forbindelse med gudsnavn Tor (islandsk Þór). Kønskov eller Kønholt er første gang nævnt 1587. Forleddet henføres til oldnordisk kaun i betydning jordklump. Køn som stednavneled kan som tillægsord også betyde modig og stærk. Muligt er også afledningen af oldnordisk konr for afkom og søn. Eslingskov eller Eslingholt er første gang dokumenteret 1804/05 som Eslingskov. Stednavnet henføres til esk og -kilde eller til mandenavnet Eskil.

Geografi 
Snarup og Tumby er beliggende i morænelandskabet nord for Slien. Jorderne er gode, der er små skovpartier såsom Moseskov ved Kønholt og Eslingskov. Øst for Tumby løber Tingvad Å mod syd. Åen munder efter få km i Vedelbækken (også: Boskov Å og Vedelspang Å). Indtil 1864 var skolesproget i Tumby dansk.

Tumby Kirke 
Sognekirken er beliggende ved Tumbys østlige ende ved Tingsvad Å. Kirken er bygget dels af kampesten, dels af mursten med tegltag og uden tårn, men med fritstående klokkehus. Kirken er viet Døberen Johannes. Kirken nævntes allerede 1442 på latin som capelle Tumbui.

Eksterne henvisninger 

 Kommunens hjemmeside

Noter 

Byer i Angel
Byer i Kreis Slesvig-Flensborg
Byer i Slesvig-Holsten
WWE Elimination Chamber

Elimination Chamber er et pay-per-view-show inden for wrestling produceret af World Wrestling Entertainment (WWE). Det blev afholdt første gang d. 21. februar 2010 i Scottrade Center i St. Louis, Missouri og overtog WWE's No Way Outs plads som pay-per-view-show i februar. Den næste udgave finder sted d. 20. februar 2011. 

Særligt ved WWE's Elimination Chamber er, at showet indeholder to Elimination Chamber-kampe. Showet fik sit navn efter en afstemning blandt WWE-fans, hvor fans også kunne stemme på Heavy Metal, Battle Chamber, Chamber of Conflict og No Way Out. Elimination Chamber er den direkte efterfølger til No Way Out, der blev afholdt mellem 1998 og 2009, og der også som regel blev afsluttet med en elimination chamber match.

Resultater

2010 

Elimination Chamber 2010 fandt sted d. 21. februar 2010 i Scottrade Center i St. Louis, Missouri.

 WWE Championship: John Cena besejrede Sheamus, Triple H, Randy Orton, Ted DiBiase og Kofi Kingston i en elimination chamber match
 Cena vandt VM-titlen for ottende gang.
 WWE Championship: Batista besejrede John Cena
 Vince McMahon forlangte, at den nykårede verdensmester, John Cena, skulle forsvare VM-titlen med det samme, og Batista vandt let over den smadrede Cena på kun 32 sekunder.
 WWE Intercontinental Championship: Drew McIntyre besejrede Kane
 Team LayCool (Michelle McCool og Layla) besejrede Maryse og Gail Kim
 WWE United States Championship: The Miz (med Big Show) besejrede Montel Vontavious Porter (med Mark Henry)
 WWE World Heavyweight Championship: Chris Jericho besejrede The Undertaker, John Morrison, R-Truth, CM Punk og Rey Mysterio i en elimination chamber match

2011 

Elimination Chamber 2011 fandt sted d. 20. februar 2011 fra Oracle Arena i Oakland, Californien.

 Alberto Del Rio (med Ricardo Rodriguez) besejrede Kofi Kingston
 WWE World Heavyweight Championship: Edge besejrede Rey Mysterio, Kane, Drew McIntyre, Big Show og Wade Barrett i en elimination chamber match 
 WWE Tag Team Championship: The Corre (Heath Slater og Justin Gabriel) (med Ezekiel Jackson) besejrede Santino Marella og Vladimir Kozlov (med Tamina) 
 WWE Championship: The Miz (med Alex Riley) besejrede Jerry "The King" Lawler	
 John Cena besejrede CM Punk, John Morrison, King Sheamus, Randy Orton og R-Truth i en elimination chamber match 
 John Cena vandt dermed rettigheden til at møde The Miz om WWE Championship ved WrestleMania XXVII.

2012 

Elimination Chamber 2012 fandt sted d. 19. februar 2012 fra Bradley Center i Milwaukee, Wisconsin.

 WWE Championship: CM Punk besejrede Dolph Ziggler, Chris Jericho, The Miz, R-Truth og Kofi Kingston i en elimination chamber match 
 WWE Divas Championship: Beth Phoenix besejrede Tamina Snuka
 WWE World Heavyweight Championship: Daniel Bryan besejrede Wade Barrett, Cody Rhodes, Big Show, The Great Khali og Santino Marella i en elimination chamber match 
 WWE United States Championship: Jack Swagger (med Vickie Guerrero) besejrede Justin Gabriel (med Hornswoggle)
 John Cena besejrede Kane i en ambulance match

Wrestling-begivenheder
Dødsbo

Et dødsbo omfatter en afdød persons formue og ejendele. Dødsboet opstår, når boet er udleveret fra Skifteretten og ophører, når Skat og Skifteretten har godkendt boopgørelsen, hvorefter arven fordeles. Et dødsbo kan behandles på flere forskellige måder, hvor én af de mest typiske anvendte metoder er privat skifte.

Et privat skifte betyder at arvingerne selv behandler boet og en bobestyrer, udpeget af skifteretten, holdes ude af beslutningerne. Det er dog ikke en forudsætning af boet behandles alene af arvingerne og uden advokat. Typisk vil behandlingen af boet ske med bistand fra en advokat med speciale i dødsboer.

Når en person dør, får Skifteretten gennem sognepræsten meddelelse herom, hvorefter arvinger og eventuel længstlevende ægtefælle skal træffe afgørelse om, hvordan boet skal skiftes. Der findes flere forskellige måder at skifte et dødsbo på, kaldet boskifteformer. Længstlevende ægtefælle kan vælge ikke at skifte med arvingerne og dermed sidde i uskiftet bo. Først når længstlevende dør vil det egentlige dødsbo opstå.

I nyere tid er der i yderkanterne af Danmark opstået flere og flere herreløse huse efter insolvente dødsboer – en ejendom, hvor gælden opvejer dens værdi. Bobestyreren har i disse tilfælde besluttet at prisgive ejendommen, dvs. lukke dødsboet, uden at huset er blevet solgt, da det ikke har været muligt. Omvendt findes der dødsboer med stor værdi. Dødsboet efter Mærsk McKinney Møller indbragte Gentofte kommune 1,5 milliarder kroner i boskat.

Kilder 

Jura
Retsvidenskab
Juridiske begreber
Sovjetunionens ishockeylandshold (herrer)

Sovjetunionens ishockeylandshold var det nationale ishockeylandshold i Sovjetunionen, og deltog i internationale turneringer fra 1951 og frem til nationens opløsning ved udgangen af 1991. Holdet var i sine 40 år på den internationale scene verdens ubetinget stærkeste landshold, og sikrede sig i perioden syv OL- og 19 VM-titler. Holdet vandt medaljer i hver eneste slutrunde det deltog i nogensinde.

Efter Sovjetunionens sammenbrud blev holdet erstattet af landshold i de forskellige nyopståede nationer, hvoraf frem for alt Rusland, men også Hviderusland og Letland, siden har opnået gode resultater.

Resultater

OL 

 1956 – Guld
 1960 – Bronze
 1964 – Guld
 1968 – Guld
 1972 – Guld
 1976 – Guld
 1980 – Sølv
 1984 – Guld
 1988 – Guld

VM

Kendte spillere 

 Helmuts Balderis
 Valerij Charlamov 
 Vjatjeslav Fetisov
 Aleksej Kasatonov
 Vladimir Krutov
 Igor Larionov
 Sergej Makarov
 Boris Michajlov 
 Vladimir Petrov
 Vladislav Tretjak
 Aleksandr Maltsev
 Aleksandr Jakusjev
 Aleksandr Gusev
 Valerij Vasiljev
 Aleksandr Ragulin

Eksterne henvisninger 
 Info om holdet

Ishockeylandshold
Ishockey i Sovjetunionen
Præfektur (Kina)

Et præfektur i Folkerepublikken Kina er i generel forstand navn på en gruppe sekundære administrative enheder: byer på præfekturniveau, «rent» præfektur, og autonomt præfektur og – til trods for navnet – liga, som er betegnelsen på et præfektur i Indre Mongoliet.

I snæver forstand er et præfektur det som ovenfor er kaldt et «rent» præfektur, det vil sige en enhed som kun hedder præfektur, og ikke præfektur som er samtidig er betegnet som by eller som autonom.

Præfektur 
Præfekturer (地区, dìqū) er regeret af et administrativt kontor (行政公署, xíngzhènggōngshǔ), hvis leder (行政首长 xíngzhèngshǒuzhǎng) er udnævnt af provinsen. For ikke så længe siden var de fleste sekundære administrative enheder i Kina sådanne præfekturer, men siden 1982 er de fleste blevet erstattet med de enheder som kaldes byer på præfekturniveau. Denne tendens forsætter og i 2006 var der kun 17 rene præfekturer tilbagee i Folkerepublikken Kina, de fleste i Xinjiang og i Tibet, og tre ligaer, i Indre Mongoliet.

Folkerepublikken Kinas subnationale enheder
Kina
Radiostationen i Grimeton

Radiostationen i Grimeton ligger i Grimeton sogn, Varbergs kommun, Sverige.

VLF-radiostationen
VLF-radiostationen i Grimeton blev bygget i 1923 med henblik på transatlantisk radiokommunikation - og blev sat i drift i 1924.

Grimeton Radio SAQ blev optaget på UNESCO's Verdensarvsliste i 2004. SAQ (* * *, * -, – – * -) er morsetegnene for radiostationen. Det var Ernst Alexanderson, der stod bag konstruktionen. 
Først sendtes på VLF 17,2kHz med 200kW. VLF-antennen består af seks 127 meter høje fritstående stålmaster på en 2,2 km lang række.

 Senderposition (1. mast): 
 6. antennemasts position: 

VLF-radiostationen har 100 års jubilæum i 2024.

Eksterne henvisninger 

Beskrivelse af "Radiostationen i Grimeton" på UNESCOs Verdensarvsliste
Youtube: SAQ Grimeton startup & transmission 09:00 UTC - Alexanderson Day 2023

Verdensarvsområder i Sverige
Radioteknik
Byggnadsminnen i Hallands län
Bygninger, konstruktioner og anlæg i Varbergs kommun
Saint-Cyprien (Pyrénées-Orientales)

Saint-Cyprien (på Catalansk: Sant Cebrià de Rosselló) er en by og kommune i departementet Pyrénées-Orientales i Sydfrankrig. Saint-Cyprien ligger i det gamle landskab Roussillon, som er den franske del af Catalonien.

Saint-Cyprien er delt op i to. Den oprindelige by, som er vokset op omkring kirken 2 km fra havet og Saint-Cyprien Plage, som ligger ved kommunens 6 km lange sandstrand. Saint-Cyprien-Plage er en populær badeby med en af Europas største lystbådehavne.

Navn 
Saint-Cyprien har navn efter Cyprianus, en helgen som var biskop af Karthago i det 3. århundrede. En kirke i byen blev viet til ham i 915. Plage er det franske ord for strand.

Geografi 
Saint-Cyprien ligger ved Middelhavet på Roussillons store slette. Mod nord ligger lagunen Étang de Canet-Saint-Nazaire. Nærmeste byer er mod nord Canet-en-Roussillon, mod vest Alénya og Elne og mod syd Argelès-sur-Mer.

Historie 
Saint-Cypriens historie går tilbage til det 9. århundrede, hvor karolingerne indførte feudal-systemet i Roussillon. I 915 nævnes navnet Saint-Cyprien første gang. I 928 nævnes et kapel helliget Sankt Etienne og i det 13. århundrede blev en kirke bygget.

Der blev bygget kanaler og akvædukter i sumpene omkring Saint-Cyprien for at indvinde land og undgå oversvømmelser. I 1385 havde byen 350 indbyggere. I denne periode fungerede Saint-Cyprien, som havneby for den langt større naboby Elne.

I marts 1939 oprettede den franske hær en interneringslejr ved Saint-Cyprien, ligesom i Argelès mod syd og flere andre steder i Sydfrankrig. Lejren blev først oprettet for at huse flygtninge fra den Spanske Borgerkrig, men blev senere brugt til flygtninge fra Tyskland. 90.000 flygtninge levede under kummerlige forhold i lejren, hvor kun de syge og sårede boede i hytter. Lejren blev lukket 30. oktober 1940. 

Under 2. verdenskrig blev to mindre bebyggelser ved havet ødelagt. i 1947 blev 78 boliger derfor opført ved havet for at genhuse de fiskere, der havde mistet deres hjem. Yderligere en bebyggelse kom til i 1954. Det blev starten på Saint-Cyprien Plage. I starten af 1960erne lancerede den franske stat et program for at udbygge og styre turismen langs Languedoc-Roussillons kyststrækning. En række kystbyer blev udpeget som fremtidens badebyer, heriblandt Saint-Cyprien. Det medførte en række investeringer i infrastrukturen. I 1967 blev der bygget en lystbådehavn med 300 bådepladser, som allerede i 1969 blev udvidet til 700. I dag er der 2.200 bådepladser.

Demografi

Udvikling i folketal

Kilder

Eksterne henvisninger 

 Les Pyrénées Catalanes

Byer i Pyrénées-Orientales
Intimacy

Intimacy er Bloc Partys seneste album, som blev udgivet i 2008

Numre 
 "Ares"
 "Mercury"
 "Halo"
 "Biko"
 "Trojan Horse"
 "Signs"
 "One Month Off"
 "Zephyrus"
 "Talons"
 "Better Than Heaven"
 "Ion Square"

Eksterne henvisninger 
 

Album fra 2008
Rosenbad

Rosenbad er en bygning i det centrale Stockholm, der i dag er blevet et symbol for Sveriges regering, idet den både huser Statsrådsberedningen (statsministeriet), Regeringskansliet og dele af Migrationsdepartementet og Justitiedepartementet. Regeringen holder desuden sine pressemøder i Rosenbad. 

Bygningen stod færdig i 1902, og er udført i art noveau-stil efter tegninger af Ferdinand Boberg. Oprindeligt husede bygningen Nordiska Kreditbanken, og har senere bl.a. rummet en restaurant. Siden 1922 har dele af centraladministrationen haft til huse her.

Sveriges politik
Bygninger, konstruktioner og anlæg i Stockholm
Etableret i 1902
Ferdinand Boberg
Regeringsbygninger
Eglantyne Jebb

Eglantyne Jebb (født 25. august 1876 i Ellesmere, Shropshire, England, død 17. december 1928 i Genève, Schweiz) var en engelsk filantrop, der grundlagde Red Barnet (Save the Children).

Jebb førte efter 1. verdenskrig kampagner mod handelsblokaden, der blandt andet førte til at børn blev ramt af sult. Et møde i Royal Albert Hall 19. maj 1919 førte til, at Save the Children Fund blev grundlagt.

Personer fra England
Filantroper fra Storbritannien
By på præfekturniveau

En by på præfekturniveau (地级市, dìjí shì) er betegnelsen for en administrativ territoriel enhed i Folkerepublikken Kina. Den er en enhed som indordnes mellem provins og amt, og som dermed er det sekundære administrative niveau. Tilsvarende med dette, det vil sige også på sekundært administrativt niveau, har landet også præfekturer, ligaer og autonome præfekturer. Fra og med først i 1980'erne har byer på præfekturniveau i de fleste tilfælde overtaget efter de gamle præfekturer som sekundære administrative enheder. 

En by på præfekturniveau er ikke en «by» i streng forstand men snarere en administrativ enhed som normalt består af en bymæssig kerne (dvs. en by i almindelig forstand) omgivet af mindre urbaniserede og/eller landlige områder der som regel er langt større end den bymæssige kerne. 

Byer på præfekturniveau er næsten altid delt op i tertiære admininistrative enheder som amter, byer på amtsniveau eller andre undergrupperinger.

For at skelne mellem byen på præfekturniveau og selve byen i strikt forstand benyttes udtrykket 市区 shìqū («urbant område») på kinesisk. 

Den første by på præfekturniveau blev dannet den 5. november 1983. I løbet af de følgende to tiår har byer på præfekturniveau erstattet det store flertal af de før så almindelige præfekturer. 

De fleste provinser består udelukkende eller næsten udelukkende af byer på præfekturniveau. Af Folkerepublikkens 22 provinser og fem autonome områder er det kun tre provinser (Yunnan, Guizhou, Qinghai) og to autonome regioner (Xinjiang, Tibet) som har mere end tre sekundære administrative enheder som ikke er byer på præfekturniveau. 

Et præfektur må opfylde en række kriterier for at kunne komme i betragtning for opgradering til by på præfekturniveau: Det må blandt andet ha et bymæssigt center med bymæssig befolkning på over 250.000 indbyggere og en industri hvis bruttoprodukt overstiger 200 mill. RMB. 

De største byer på præfekturniveau er Baoding (i provinsen Hebei), Zhoukou (Henan), Nanyang (Henan) og Linyi (Shandong), og de har alle flere indbyggere end Tianjin, som er den mindst folkerige byprovins i landet. 

Femten store byer på præfekturniveau er blevet givet status som subprovinsielle byer, hvilket giver dem væsentlig større autonomi. 

En by på subpræfekturniveau er en by på amtsniveau med myndighed som ligger tæt på den som tilkommer en by på præfekturniveau.

Folkerepublikken Kinas subnationale enheder
N.K. Madsen-Stensgaard

Niels Kristian Madsen-Stensgaard (26. oktober 1850 i Bellinge Sogn - 3. marts 1927 i Skotterup) var en dansk organist, sanglærer og komponist.

Han blev uddannet som lærer ved Jelling Seminarium 1870 og blev samme år ansat som musiklærer ved Gedved Seminarium og andenlærer ved Gedved Skole. Han valgte dog snart at rejse til København for at videreuddanne sig bl.a. i orgelspil og direktion, samtidig med at han underviste. Han havde Jørgen Malling, Johan Christian Gebauer og Gottfred Matthison-Hansen som lærere. Jørgen Malling var fortaler for den såkaldte Chevèske metode, som Madsen-Stensgaard også hyldede. I de følgende år havde Stensgaard flere poster i og omkring København, bl.a. var han organist i Brønshøj Kirke, og han udgav en række skolesangbøger. Desuden udgav han fra 1880-1884 Tidsskrift for Kirke-, Skole- og Folkesang, der skulle bringe sangmaterialet ud til de steder, hvor der var brug for det. 1902-1906 virkede han som lærer på Statens Lærerhøjskole.

Musik (i udvalg) 
 Der dukker af disen min fædrene jord
 En stille høstlig brusen
 Venner ser på Danmarks kort
 Sneen dækker mark og mose
 5 hæfter med romancer og sange
 Nye tider (skuespil)
 Værker af Madsen-Stensgaard i Det Kongelige Biblioteks samlinger
 Sange af Madsen-Stensgaard på Wikisource

Referencer

Kilder m.m 
 Dansk biografisk Leksikon 3. udgave
 Gerhardt Lynge: Danske komponister ved det 20ende århundredes begyndelse (1917)
 Michael Christensen: Dimittender og lærere Jelling Statsseminarium 1841-1991.

Organister fra Danmark
Lærere fra Danmark
Komponister fra Danmark
Povl Falk-Jensen

Povl Falk-Jensen (født 26. juli 1920 i København, død 25. april 2019) var en dansk frihedskæmper. Kendte dæknavne var "Eigil" og "Stig". Han blev spejder og senere medlem af Konservativ Ungdom. Faderen, der havde samme navn, var konservativt medlem af Folketinget. I 1939 blev han soldat og endte i artilleriet som kornet. Han kom via KU ind i illegalt bladarbejde i ”Hjemmefronten”, men efter 29. august 1943 søgte han sammen med nogle kammerater ind i sabotagearbejde, og de kom ind i sabotageorganisationen ”Holger Danske”. I august 1944 blev han chef for afdeling ”John”, der senere skiftede navn til afdeling ”Eigil” efter hans illegale dæknavn. Afdeling ”Eigil” forsatte frem til Befrielsen med sabotagehandlinger og likvideringer af stikkere. I sit civile liv var han bankassistent.

Som det sidste stod han sammen med 7 andre fra Holger Danske for likvideringen af
frisørægteparret Hildur Ruth Nielsen (24. august 1906 – 7. maj 1945) og Yngve Marinus Nielsen (26. oktober 1911 – 7. maj 1945). De var stikkere og blev likvideret i Geels Skov ved Holte, 2 dage efter befrielsen. Povl Falk-Jensen skød og dræbte elleve stikkere i sin tid som modstandsmand og leder af likvideringsafdelingen i sabotageorganisationen Holger Danske.

I 2009 udgav han med hjælp fra Frihedsmuseets Forlag bogen: "Holger Danske : Afdeling "Eigil"" hvori der fortælles om oplevelserne i modstandsorganisationen Holger Danske.

Kilder 
 
 Modstandsmand fortæller om likvideringer i Geels Skov .

Noter 

Danskere i 1900-tallet
Medlemmer af Holger Danske
Modstandsfolk fra Konservativ Ungdom
Modstandsfolk fra Danmark